b'\n_START_ARTICLE_\nKotel (toplotna naprava)\n_START_PARAGRAPH_\nKotel je toplotna naprava, v kateri se kemi\xc4\x8dna notranja energija spreminja v kalori\xc4\x8dno notranjo energijo ogrevalne snovi, obi\xc4\x8dajno vode. Obi\xc4\x8dajno je kotel mi\xc5\xa1ljen kot naprava pri kateri pride do fazne spremembe ogrevalne snovi - vode, ki spremeni fazo iz kapljevite v plinasto, ta tip imenujemo parni kotel. V sloven\xc5\xa1\xc4\x8dini lo\xc4\x8dimo \xc5\xa1e kotle, ki ne proizvajajo pare to so: toplovodni, vrelovodni in vro\xc4\x8devodni, uporabljajo se pri pripravi sanitarne vode, centralnem ogrevanju in daljinskem ogrevanju.\n_START_SECTION_\nIzkoristek parnega kotla\n_START_PARAGRAPH_\nIzkoristek kotla je razmerje med toplotno mo\xc4\x8djo kotla in toplotno mo\xc4\x8djo goriva.'